Yemṭawel yiwen n wass yizem d umdan anwa i izemren, yal yiwen yenna i wayeḍ d nekk i izemren ugar-ik, armi tt-fkan nnan ad nemmaɣ ad d-tbin tidet. Dɣa acu ara yexdem umdan, yenna-as i yizem: ḥeqqa ur dwwiɣ ara lǧehd-iw yid-i, rǧu-yi ad t-id-awiɣ. yerra-as-d yizem:yerbeḥ ad k-rǧuɣ , yuɣal umdan yenna-as: awwah ugdeɣ ad ruḥeɣ ad t-idawiɣ ad ak-d-afeɣ trewleḍ. Dɣa imir-nni yenna-as yizem:ax kref-iyi ihi ma tɣileḍ ad rewleɣ seg-k !. Mi d-yeggra yizem yettwarez, yuẓa ɣur-s umdan yenna-as: hatan zemreɣ ad xedmeɣ deg-k acu bɣiɣ ! nniɣ-ak-d d nekk i izemren kter-ik!1.